Utdanningsdirektoratet har laget et informasjonsskriv som barnehagen kan bruke for å informere foreldrene:

**Korona-informasjon til foreldre om barnehagehverdagen**

For å begrense smitte har vi satt i gang en rekke tiltak i barnehagen. Trafikklysene med grønt, gult og rødt nivå viser hvilke smitteverntiltak som gjelder for barnehagen for de ulike nivåene. Det er smittesituasjonen i Norge som avgjør nivået som skal følges. Hvis smittesituasjonen endrer seg vil vi i barnehagen justere våre rutiner.

**Det er trygt for barn å gå i barnehagen**

Vi skal fremdeles ivareta barnas behov for fysisk omsorg og sørge for at alle barn opplever trygghet, tilhørighet og trivsel i barnehagen. I perioden fremover vil vi være ekstra nøye med å sikre godt smittevern. Vi er spesielt opptatt av:

* Ingen skal møte i barnehagen hvis de er syke.
* Vaske hender og følge opp barna slik at de lærer gode rutiner for håndvask.
* Ha godt renhold i barnehagen.

**Hvordan vil barnehagehverdagen være?**

**Grønt nivå:**
Barnehagehverdagen vil være som normalt, men vi som jobber i barnehagen unngår håndhilsning og klemming oss voksne imellom.

**Gult nivå:**
Hele avdelinger kan være samlet, og alle barn skal få et fulltidstilbud i barnehagen

 forutsatt at dette er i tråd med smittevernfaglig forsvarlig drift, se covid‐19‐forskriften § 12b. Uteområdet vil bli delt opp for å skille gruppene fra hverandre. Barna vil ha en fast ansatt for sin gruppe. Vi som jobber i barnehagen unngår håndhilsning og klemming oss voksne imellom.

**Rødt nivå:**
Barna vil bli delt inn i mindre grupper. Det er mulig vi må ha kortere åpningstid i barnehagen, og det kan være nødvendig at foreldrene møter med barna til ulike tider. Vi holder god avstand til grupper som ikke samarbeider. Uteområdet vil bli delt opp for å skille gruppene fra hverandre, og barna vil være mye ute. Vi som jobber i barnehagen unngår håndhilsning og klemming oss voksne imellom.

**Ikke ta med leker hjemmefra**
Barna skal ikke ta med egne leker hjemmefra. Hvis barnet ditt har en egen kosebamse for å sove, kan dere ta med denne. Men det er ekstra viktig at denne ikke deles med andre barn i barnehagen.

Har du spørsmål – ta kontakt med oss i barnehagen 😊